नौसैनिक अड्डा
नौसैनिक अड्डा (Naval base) ऐसा सैन्य अड्डा होता है जहाँ युद्धपोत और अन्य नौसैनिक जलयान समुद्री गतिविधियों के बीच में रखरखाव के लिए आते हैं। यहाँ जलयानों की मरम्मत भी होती है और उनमें ईधन भरा जाता है और अन्य आवश्यक सामग्रियाँ लादी जाती हैं। यहाँ नौसैनिकों और उनके परिवारजनों के लिए रुकने, विश्राम करने और निवास के साधन भी होते हैं। नौसैनिक अड्डों में जहाज़ों पर प्रयोग होने वाले वायुयानों का रखरखाव भी करा जाता है।